*3. melléklet a 1/2020. (II.6.) önkormányzati rendelethez*

**6. melléklet a 14/2015. (IX.17.) önkormányzati rendelethez**

1. **ÜGYRENDI BIZOTTSÁG FELADATAI**

**Ügyrendi Bizottság átruházott hatáskörében és feladatkörében**:

a) Nyilvántartja és ellenőrzi a polgármester és az önkormányzati képviselők vagyonnyilatkozatát gondoskodik azok nyilvántartásáról, kezeléséről és őrzéséről.

b) Kivizsgálja az átadott összeférhetetlenség, vagy méltánytalanság megállapítására irányuló kezdeményezést.

c) Állást foglal a képviselőtestület illetve a bizottság működését érintő ügyrendi kérdésekben.

d) Bonyolítja a képviselőtestület hatáskörébe tartozó titkos szavazással történő választásokat.

e) A képviselőtestület alapokmányaként funkcionáló SZMSZ szükség szerinti módosítását előkészíti és a képviselőtestület elé terjeszti.

f) Gyakorolja a polgármesterrel kapcsolatos egyéb munkáltatói jogokat;

g) Javaslatot tesz a polgármester illetményének és jutalmának megállapítás;

h) Gyakorolja a képviselőtestület által átruházott hatásköröket.

**2. TELEPÜLÉSGAZDÁLKODÁSI BIZOTTSÁG FELADATAI**

a) Véleményezi a közüzemi szolgáltatások helyzetét,

b) Értékeli évente legalább két alkalommal a közhasznú foglalkoztatást, illetve az Ivádi Nonprofit Kft. munkáját,

c) Véleményezi a költségvetésben elhatárolt építéssel kapcsolatos fejlesztési, felújítási feladatok tervezését, végrehajtását,

d) Véleményezi a településfejlesztéssel kapcsolatos gazdasági programot, fejlesztési tervet, a településfejlesztéssel összefüggő építészeti terveket (településszerkezeti, beépítési tervek stb.)

e) Rendszeres figyelemmel kíséri a felújítások, beruházások megvalósítását,

f) Javaslatot tesz a felújítandó utakra, járdákra, közterületekre,

g) A feladatai tekintetében szorosan együttműködik a pénzügyi és ügyrendi bizottsággal, szükség szerint együttes bizottsági ülést tartanak.